CELEX: 22021D0433
Language: sk
Date: 2021-02-11 00:00:00
Title: Rozhodnutie č. 2/ES/2020 z 11. februára 2021 Spoločného výboru zriadeného na základe Dohody o vzájomnom uznávaní medzi Európskym spoločenstvom a Japonskom, pokiaľ ide o registráciu orgánov posudzovania zhody podľa sektorovej prílohy o telekomunikačných terminálnych zariadeniach a rádiových zariadeniach [2021/433]

12.3.2021   
            
            
               SK
            
            
               Úradný vestník Európskej únie
            
            
               L 86/17
            
         
      ROZHODNUTIE č. 2/ES/2020
      z 11. februára 2021
      Spoločného výboru zriadeného na základe Dohody o vzájomnom uznávaní medzi Európskym spoločenstvom a Japonskom, pokiaľ ide o registráciu orgánov posudzovania zhody podľa sektorovej prílohy o telekomunikačných terminálnych zariadeniach a rádiových zariadeniach [2021/433]
      SPOLOČNÝ VÝBOR,
      so zreteľom na Dohodu o vzájomnom uznávaní medzi Európskym spoločenstvom a Japonskom, a najmä na jej článok 8 ods. 3 písm. a) a článok 9 ods. 1 písm. b),
      keďže Spoločný výbor má prijať rozhodnutie o registrácii orgánu, resp. orgánov posudzovania zhody podľa sektorovej prílohy,
      ROZHODOL TAKTO:
      
                  1.
               
               
                  Ďalej uvedený orgán posudzovania zhody je zaregistrovaný podľa sektorovej prílohy o telekomunikačných terminálnych zariadeniach a rádiových zariadeniach k dohode pre ďalej uvedené výrobky a postupy posudzovania zhody. Táto registrácia sa týka rozšírenia rozsahu pôsobnosti určeného orgánu posudzovania zhody podľa sektorovej prílohy o telekomunikačných terminálnych zariadeniach a rádiových zariadeniach s cieľom zahrnúť doň okrem zákona o rozhlase aj zákon o telekomunikáciách.
                  
                              Názov, skratka a kontaktné údaje orgánu posudzovania zhody:
                              Názov: CETECOM GmbH
                              Adresa: Im Teelbruch 116, D-45219 Essen, NEMECKO
                              Telefónne číslo: +49 20549519404
                              Číslo faxu: +49 20549519150
                              E-mailová adresa: francis.lima@cetecom.com
                              Adresa URL: http://www.cetecom.com
                              Kontaktná osoba určeného orgánu posudzovania zhody: Francis Lima
                           
                        
                              Rozsah registrácie, pokiaľ ide o výrobky a postupy posudzovania zhody:
                              V prípade zákona o telekomunikáciách:
                              
                                          —
                                       
                                       
                                          terminálne zariadenia na účely telefónnych hovorov (všetky zariadenia)
                                       
                                    
                                          —
                                       
                                       
                                          terminálne zariadenia okrem predchádzajúcej položky (všetky zariadenia)
                                       
                                    V prípade zákona o rozhlase:
                              
                                          —
                                       
                                       
                                          osobitné rádiové zariadenia uvedené v článku 38-2-2 ods. 1 bodoch i), ii), iii) zákona o rozhlase
                                       
                                    
                        
            
                  2.
               
               
                  Týmto rozhodnutím sa nahrádza každá predchádzajúca registrácia uvedeného orgánu posudzovania zhody, pokiaľ ide o uplatniteľné zákony, iné právne predpisy a správne opatrenia uvedené v odseku 1.
               
            
                  3.
               
               
                  Toto rozhodnutie, vypracované dvojmo, podpisujú spolupredsedovia. Toto rozhodnutie nadobúda účinnosť dňom posledného podpisu.
               
            
         
            V Tokiu 23. decembra 2020
            
               V mene Japonska
            
            Daisuke NIHEI
         
         
            V Bruseli 11. februára 2021
            
               V mene Európskej únie
            
            Lucian CERNAT